news_article: TPS ja HIFK kohtasivat molemmille erittäin tärkeässä jääkiekon SM-liigan ottelussa torstaina. HIFK on niukasti pudotuspeliviivan yläpuolella ja TPS puolestaan viivan alla. HIFK syvensi turkulaisten ahdinkoa ottamalla kauden ensimmäisen voittonsa TPS:sta. Lukemat Turussa olivat 2–0 (0–0, 1–0, 1–0).
  Kumpikin joukkue lähti otteluun varovaisesti. Kun lisäksi molemmat maalivahdit, TPS:n Teemu Lassila ja HIFK:n Dave Stathos olivat tarkkoina maalissaan, niin ensimmäisen erän jääminen maalittomaksi ei ollut yllätys. HIFK sai tosin kerran kiekon verkkoon, mutta sitä ennen oli TPS:n maali siirtynyt paikoiltaan.
  TPS otti toisessa erässä pari jäähyä, jotka antoivat aloitteen HIFK:n käsiin. Joukkueen johtomaali ei kuitenkaan syntynyt ylivoimalla. Sen iski komeasti ylänurkkaan Eetu Holma Roman Vopatin mainiosta syötöstä. Maali oli Holman ensimmäinen liigassa.
  – Me pelasimme harvinaisen puolustusvoittoisesti, mutta onnistuimme hyvin sulkemaan keskialueen. Joukkue oli henkisesti vahva kaikista loukkaantumisista huolimatta, ja voitto oli meille hieno alku uudelle vuodelle, HIFK:n valmentaja Alpo Suhonen vuodatteli tyytyväisyyttään.
  TPS:n käskijä Kari Jalonen saattoi kääntää Suhosen sanat päinvastaiseksi.
  – Emme päässeet tunkeutumaan maalintekosektorille, vaan törmäsimme HIFK:n muuriin. Kaksi päivää poissa jäältä ja suhteellisen raskas turnaus Davosissa näkyi ehkä jonkin verran joukkueen pelissä.
  HIFK:ssa Roman Vopat teki onnistuneen paluun jäälle loukkaantumisen jälkeen. Puolustaja Toni Söderholm jatkaa hyviä pelejään. Koko joukkue ansaitsee ennen kaikkea tunnustuksen uhrautuvasta puotuspelistä. Myös jäähyjä HIFK pystyi välttämään kiitettävästi.
  Jalonen muutti kaikkia TPS:n ketjuja viimeiseen erään, mutta se ei peliä enää ratkaisevasti muuttanut. Mikko Rautee teki hyvän paluun, ja Ville Vahalahti sai pari erinomaista tekopaikkaa, mutta taito ei riittänyt maalintekoon.
  
events.event_id: E1 E2 E3 E4 E5 E6 E7 E8 E9 E10 E11 E12
events.event_type: game result penalty penalty goal penalty penalty penalty penalty penalty goal saves saves
events.home_team: TPS
events.guest_team: HIFK
events.score: 0–2 0–1 0–2
events.periods: 0–0 0–1 0–1
events.features: power play empty net
events.player: Robert Kantor Mikko Rautee Eetu Holma Sergei Jerkovitsh Mikael Holmqvist Jani Kiviharju Ville Vahalahti Mikael Holmqvist Kimmo Kuhta Teemu Lassila Dave Stathos
events.assist: Roman Vopat Marek Zidlicky
events.assist: Toni Söderholm Kim Hirschovits
events.team: guest home guest home home home home home guest home guest
events.team_name: HIFK TPS HIFK TPS TPS TPS TPS TPS HIFK TPS HIFK
events.time: 10.07 17.28 26.06 32.23 37.29 51.28 58.18 58.35 59.3
events.penalty_minutes: 2 2 2 2 2 2 2+10
events.saves: 32 24